Ҷоми ҷаҳонии футбол 2022

Ҷоми ҷаҳонии футбол 2022 — 22-юмин давраи Ҷоми ҷаҳонии футболи ФИФА аст, ки аз 20-уми ноябр то 18-уми декабри соли 2022 дар Қатар баргузор гардид. Ин нахустин Ҷоми ҷаҳонӣ аст, ки кишваре аз Шарқи Наздик онро мизбонӣ кард, инчунин бори аввал дар нимкураи Шимолӣ, дар фаслҳои тирамоҳ ва зимистон гузаронида шуд ва ҳамчунин пас аз Ҷоми ҷаҳонии 2002 дар Кореяи Ҷанубӣ ва Ҷопон ин дуюмин борест, ки Ҷоми ҷаҳонӣ дар Осиё баргузор шуд. Баргузории "Ҷоми ҷаҳонии футбол 2022", 2 декабри соли 2010 дар шаҳри Зӯрих, Суис муайян карда шуда буд. Бозии ниҳоӣ — 18-уми декабри соли 2022 дар варзишгоҳи Лусайл, ки дорои 80 000 ҷойи нишасти тамошобинон аст, баргузор гардид 2. Бо сабаби гармии ҳаво дар Қатар, мусобиқаҳои "Ҷоми ҷаҳонии футбол", чун анъана дар моҳҳои май, июн, июл баргузор нашуд ва бори аввал дар охирҳои моҳи ноябр ва миёнаҳои моҳи декабр, давоми 29 рӯз баргузор карда шуд. Ин ҷом бо ҳазинаи тахминии беш аз 220 млрд доллар дай айни замон пурҳазинатарин Ҷоми ҷаҳонӣ аст, ки то кунун баргузор шудааст; Ҳарчанд иддаи дигар ин рақамро рад кардаанд ва бар ин боваранд, ки тавсеаи зерсохтҳо қабл аз эҳдои мизбонӣ ба қатариҳо барномарезӣ шуда буд. Онҳо иддао мекунанд, ки ҳазинаи воқеии Ҷоми ҷаҳонӣ 8 млрд доллар аст. Ин мусобиқаи "Ҷоми ҷаҳонии футбол" мебошад, ки дар мусобиқаҳои финалӣ — 32 дастаҳои футболи кишварҳои ҷаҳон иштирок карданд. Фаронса бо мағлуб намудани Хорватия дар финали Ҷоми ҷаҳонии 2018, мудофеи унвони қаҳрамонӣ аст. Бо сабаби баҳсҳо оиди ришваситонӣ, дар интихоби кишвари баргузоркунандаи "Ҷоми ҷаҳонии футбол 2022", ФИФА эҳтимоли на дар кишвари Қатар, балки дар дигар кишвар гузаронидани мусобиқаро дар назар гирифта буд 3. Ҷойҳои ифтихорӣ 18 декабри соли 2022 бозии ниҳоӣ байни тимҳои Аргентина ва Фаронса дар варзишгоҳи Лусайл барои ишғоли ҷойҳои дуюм ва якум баргузор гардид. Футболбозони арҷентинӣ Лионел Месси ду гол ва Анхел Ди Мария як гол ба дарвозаи Фаронса заданд. Футболбози фаронсавӣ Килиан Мбаппе ба дарвозаи Аргентина се гол зад. Санаи 17 декабри соли 2022 Хорватия дар бозӣ бо Марокаш бо ҳисоби 2 ғолиб шуда, сазовори ҷойи сеюми Ҷоми ҷаҳонии футбол 2022 гардид. Тӯби расмӣ 30 марти соли 2022 ширкати тӯби расмии ҷоми ҷаҳонии футбол 2022 оид ба футболро муаррифӣ кард. Тӯб номгузорӣ шуд. Ин тӯб ба фарҳанг, меъмори ва парчами Қатар шабоҳат дорад. Рангҳои дурахшон, кишвари Қатар ва бо суръати баланд равнақ ёфтани бозии футболро таҷассум мекунанд. Варзишгоҳ Ҷоми ҷаҳонии футбол 2022, дар 8 варзишгоҳ, ки дар панҷ шаҳрҳои кишвари Қатар ҷойгиранд баргузор гардид. Гармии ҳавои Қатарро ба назар гирифта, ҳар як варзишгоҳро бо дастгоҳҳои ҳавохунуккунӣ, ки ҳарорати гармии ҳаворо то +27 ° нигоҳ медоранд, васл намудаанд. Сохтмони аввалин варзишгоҳ дар соли 2013 оғоз шуда муддати 4 сол тайёр шуд. Дар соли 2021 ҳамаи варзишгоҳҳо барои истифода бурдан омода шуданд. 4 5. Арзиши мусобиқа Ҷоми ҷаҳонии футбол 2022 аз ҳама мусобиқаи қиматнок дар таърих ба ҳисоб меравад. Барои гузаронидани 22-юмин мусобиқоти ҷоми ҷаҳонии футбол 2022, зиёда аз 220 000 000 000 миллиард ҷудо шудааст. Мукофотҳои пулии мусобиқа Ҳамагӣ дар Ҷоми ҷаҳонии футбол 2022, ФИФА 440 миллион доллари ИМА ҷудо карда буд, ки ин нишондод 40 миллион доллар зиёдтар аст, аз мукофотпулиҳои Ҷоми ҷаҳонии футбол 2018, ки дар Русия баргузор гардида буд. Дар асоси маълумотҳои "РБ Бизнес" тими Аргентина ҳамчун қаҳрамони мусобиқа 42 миллион доллар, Фаронса барои ишғоли ҷойи дуюм 30 миллион доллар, Хорватия барои ишғоли ҷойи сеюми мусобиқа 27 миллион доллар мукофотпулиҳо гирифтаанд. Пахши мусобиқа Дар Тоҷикистон ин мусобиқаро шабакаҳои ТВ Варзиш ва ТВ Футбол ба таври мустақим намоиш доданд, ровиён Парвизи Маҳмадамин ва Бобо Холмуродзода бо забони тоҷикӣ барои ҳаводорон ва тамошобинони футбол хеле шавқовар ин бозиро шарҳ доданд. Минтақаҳое, ки мусобиқаро намоиш медиҳанд: Нигаред.